


BOSNA I HERCEGOVINA
REPUBLIKA SRPSKA
OKRUŽNI PRIVREDNI SUD U ISTOČNOM SARAJEVU 
Broj predmeta: 61 0 Ip 017097 25 Ip 
Istočno Sarajevo, 03.08.2026. godine

	Okružni privredni sud u Istočnom Sarajevu, sudija Ekatarina Davidović, u izvršnom postupku tražitelja izvršenja Nova banka a.d. Banja Luka, ul. Kralja Alfonsa XIII br. 37A, zastupan po Predsjedniku uprave banke Siniši Adžiću i punomoćniku Ani Tešić, protiv izvršenika Migent d.o.o. Milići, sa sjedištem u mjestu Podgora bb, Opština Milići, zastupan po zakonskom zastupniku-direktoru Lalović Radenku, radi izvršenja na nekretninama v.s. 2.989.524,17 KM, donio je dana 03.08.2026. godine sljedeći:
Z A K L J U Č A K
-  o prodaji nepokretnosti izvršenika  -

I

Utvrđuje se na osnovu procjene sudskog vještaka građevinske struke Borovina Irhada iz Sarajeva da tržišna vrijednost nekretnina izvršenika upisanih u u List nepokretnosti broj 458 KO Vrtoče i to:

· k.č. 2106, podbroj parcele 2, Kopljača, livada 3.klase površine 1069 m2 iznosi 22.128,30 KM; 
· k.č. 2106, podbroj parcele 4, Kopljača, njiva 4. klase površine 556 m2 iznosi 11.509,20 KM;
· k.č. 2106, podbroj parcele 6, Kopljača, njiva 4. klase površine 453 m2iznosi 9.377,10 KM;
· k.č. 2111 podbroj parcele 1, broj zgrade 0, Luka, Šuma 5. klase, površine 602 m2 iznosi 12.461,40 KM;
· k.č. 2112 podbroj parcele 1, broj zgrade 1, Luka, Poslovni objekat u privredi, površine 1673 m 2 iznosi 978.705,00 KM;
· k.č. 2112 podbroj parcele 1, broj zgrade 0, zemljište uz objekat, površine 4639 m2 sve u A1 listu broj poduloška 1, broj parcele 2112, poslovni objekat u privredi površine 1673 m2 , upisano u B list podaci o imaocu prava na zemljište i B1 listu Podaci o imaocu prava na zgradi i posebnim djelovima zgrade Migent doo za proizvodnju, trgovinu i usluge sa [image: ]pravom svojine u omjeru 1/1 iznosi 130.658,40 KM;
· k.č. 2284 podbroj parcele 3, broj zgrade 1 Studeni Jadar, ostali pomoćni objekti površine 292 m 2 iznosi 111.690,00 KM;
· k.č. 2284 podbroj parcele 3, broj zgrade 0 dvorište površine 625 m2 , sve u A1 listu broj poduloška 1 broj parcele 2284, ostali pomoćni objekti površine 292 m 2 , upisano u B list podaci o imaocu prava na zemljište i B1 listu Podaci o imaocu prava na zgradi i posebnim djelovima zgrade Migent doo za proizvodnju, trgovinu i usluge sa pravom svojine u omjeru 1/1 iznosi 18.981,90 KM.

što za navedene nekretnine ukupno iznosi 1.295.511,30 KM.

		List nepokretnosti broj 189 KO Lukavica i to na:
· k.č. 25, podbroj parcele 1, broj zgrade 1 Begluk, ostali objekti u privredi površine 329 m2 iznosi 6.810,30 KM;
· k.č. 25, podbroj parcele 1, broj zgrade 2 ostali objekti u privredi površine 145 m2 iznosi 3.001,50 KM;
· k.č 25, podbroj parcele 1, broj zgrade 3, ostali objekti u privredi površine 131 m2 iznosi 2.711,70 KM;
· k.č. 25, podbroj parcele 1, broj zgrade 0, zemljište uz objekat površine 1372 m 2  iznosi 28.400,40 KM; upisane u A1 listu podaci o zgradi i posebnim djelovima zgrade broj poduloška 1, broj parcele 25, broj zgrade 1 ostali objekti u privredi površine 329 m2 iznosi 125.842,50 KM; broj poduloška 1, broj parcele 25, broj zgrade 2, ostali objekti u privredi površine 145 m2 iznosi 55.462,50 KM; broj poduloška 1, broj parcele 25, broj zgrade 3 ostali objekti u privredi površine 131 m2 iznosi 50.107,50 KM
     
što za navedene nekretnine ukupno iznosi 272.336,40 KM.

	Ukupno za navedene nekretnine iz Lista nepokretnosti broj 458 KO Vrtoče i List nepokretnosti broj 189 KO Lukavica iznosi 1.567.847,70 KM.

II

	Određuje se prvo ročište za prodaju nekretnina izvršenika:

za dan PETAK 18.09.2026. godine u 10:30 sati.

Ročište za prodaju nekretnina će se održati u zgradi Okružnog privrednog suda u Istočnom Sarajevu, ulica Vojvode Radomira Putnika bb, sudnica broj 15, putem usmenog i javnog nadmetanja.

III
	
	Predmetne nekretnine mogu se pogledati svakim radnim danom od 08:00 do 16:00 sati  u mjestu Podgora bb, Opština Milići, a na dan određen za prodaju najkasnije dva sata prije početka javnog nadmetanja. 

              Na navedenim nekretninama imaju upisane zabilježbe (teret i ograničenja) i to zabilježba založnih prava upisanih u korist Nove banke a.d. Banja Luka i Garantni fond Republike Srpske a.d. Banja Luka.
IV

	Na prvom ročištu za javno nadmetanje nekretnine se ne mogu prodati, ispod jedne polovine (1/2) utvrđene vrijednosti. 

V

	U javnom nadmetanju kao kupci mogu učestvovati samo lica koja su prethodno dala obezbjeđenje u iznosu od 1/10 utvrđene vrijednosti nekretnine, ali ne više od 10.000,00 KM, uz napomenu da tražilac izvršenja na čiji prijedlog je određeno izvršenje i nosioci prava upisanih u zemljišnoj knjizi koja prestaju prodajom nekretnine nisu dužni položiti obezbjeđenje, ako njihova potraživanja dostižu iznos obezbjeđenja i ako bi se, s obzirom na njihov prvenstveni red i utvrđenu vrijednost nekretnine, taj iznos mogao namiriti iz kupovne cijene.

	Iznos obezbjeđenja se uplaćuje na žiro račun – Jedinstveni račun trezora- Depozitni račun Okružnih privrednih sudova broj 562-099-8130146092 na sljedeći način:
Prvo se unosi naziv uplatioca: Stranka mora da piše naziv firme koja je u postupku, a ne ime i prezime uplatioca;
Svrha uplate: Broj predmeta po kojem se vrši uplata (stranka mora pisati puni broj    predmeta za koji vrši uplatu)
            Identifikacioni broj: JIB broj preduzeća koji vrši uplatu
            Vrsta prihoda:    223171
            Šifra opštine:      085
            Budžetska organizacija  1088001
            Poziv na broj predmeta po kojem se vrši uplata
            Porezni period-datum uplate

	Dokaz o uplaćenom obezbjeđenju (jedan primjerak uplatnice) mora biti dostavljen sudu najkasnije prije početka ročišta za prodaju.

	Ponuđačima čija ponuda nije prihvaćena, izuzev za tri najbolja ponuđača, vratiće se obezbjeđenje odmah nakon zaključenja javnog nadmetanja.

VI
		
	Ponuđač sa najvišom ponudom dužan je položiti cijenu umanjenu za položeno obezbjeđenje u roku od trideset (30) dana od dana prodaje, bez obzira na to da li se cijena isplaćuje odjednom ili u ratama. 
		
VII

	Ukoliko ponuđač s najvišom ponudom ne uplati prodajnu cijenu u predviđenom roku, sud će zaključkom proglasiti prodaju tom ponuđaču nevažećom i novim zaključkom odrediti da je nekretnina prodata drugom po redu ponuđaču koji treba da, u roku od trideset (30) dana od dana prijema tog zaključka, sudu uplati prodajnu cijenu. Ukoliko drugi ponuđač ne uplati cijenu u predviđenom roku, sud primjenjuje ova pravila i na trećeg ponuđača.

U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, sud može oglasiti da prvo ročište nije uspjelo i zakazati novo ročište koje treba da se održi u skladu sa odredbama članova od 84. do 90. Zakona o izvršnom postupku.

U slučaju da se nepokretnost nije mogla prodati ni na drugom ročištu Sud će obustaviti izvršenje u skladu sa odredbom člana 95. stav 1. Zakona o izvršnom postupku. Obustava izvršenja ne sprečava pokretanje novog izvršnog postupka radi naplate istog potraživanja na istoj nepokretnosti.

VIII

	Iz položenog obezbjeđenja prvog ponuđača kojem je prodata imovina i koji u predviđenom roku ne uplati prodajnu cijenu pokrivaju se troškovi neuspjelog ročišta. 

	Ako se ovi troškovi ne mogu namiriti u cijelosti iz iznosa obezbjeđenja koje je položio prvi ponuđač, razlika se namiruje iz obezbjeđenja drugog ponuđača ako i ovaj odustane od kupovine nekretnine. Ova pravila se shodno primjenjuju i u slučaju odustanka trećeg ponuđača.

IX

	Troškovi održavanja narednog ročišta pokrivaju se srazmjerno iz obezbjeđenja ponuđača kojima je nekretnina prodana, a koji prodajnu cijenu nisu uplatili u određenom roku.

	Preostali iznos će se vratiti ponuđačima.

X

	Kada je sudu uplaćena ukupna cijena imovine, položeno obezbjeđenje preostalih ponuđača vraća se u roku od tri (3) dana nakon uplate cijene sudu.

	Ako je tražilac izvršenja kupac, a ne postoje druga lica čija se potraživanja namiruju iz prodajne cijene prije njega, nije obavezan položiti cijenu sudu do visine svog potraživanja.

XI
		
	Kupac snosi troškove poreza i taksi u vezi sa prodajom.

	Ovaj zaključak će se objaviti na Oglasnoj tabli suda, a stranke su ovlaštene zaključak o svom trošku objaviti i u drugim sredstvima javnog informisanja, odnosno da o zaključku obavijeste lica koja se bave posredovanjem u prodaji nekretnina. 

	Zaključak o prodaji dostavlja se strankama, licima koja imaju prvenstveno pravo namirenja ili pravo namirenja istog ranga kao i tražilac izvršenja, licima koja imaju upisano ili zakonsko pravo preče kupovine i nadležnom organu Poreske uprave.


                                                                                                                            SUDIJA

                                                                                                             Ekatarina Davidović

POUKA O PRAVNOM LIJEKU: 	
Protiv ovog zaključka nije dozvoljen pravni lijek. 

